ПРОЕКТ НА ДОГОВОР ЗА НАЕМ
[bookmark: _GoBack]на търговско помещение – кафе-сладкарница

Днес, ................. 2026 г., в гр. Бяла, между:
I. СТРАНИ ПО ДОГОВОРА
1. „БЯЛА ТЕХ АКТИВ“ ЕООД
"Бяла тех актив“ ЕООД, със седалище и адрес на управление: гр. Бяла, ул. Андрей Премянов № 29, вписано в Търговския регистър с ЕИК 208234384, представлявано от Ясенка Моллова – управител на „Бяла тех актив“ ЕООД
наричано по-долу за краткост „НАЕМОДАТЕЛ“,
и
2. .....................................................
ЕИК/ЕГН: ..................................................,
седалище и адрес/адрес: ..................................,
представлявано от ........................................,
наричан(о) по-долу за краткост „НАЕМАТЕЛ“,
се сключи настоящият договор за следното:

II. ПРЕДМЕТ НА ДОГОВОРА
Чл. 1. (1) Наемодателят предоставя на Наемателя за временно и възмездно ползване търговско помещение, находящо се в сградата на автогара Бяла, гр. Бяла, ул. „Михаил Иванов“ №20, с предназначение за извършване на търговска дейност – кафе-сладкарница.
(2) Помещението е с площ от 53,14 кв.м., включваща 45 кв.м. търговска площ и складово помещение с площ 8,14 кв.м.
(3)  Наемодателят се задължава да предаде имота на наемателя за ползване в 7-дневен срок от подписването на настоящия договор, чрез двустранно подписан приемо-предавателен протокол, в който се отразява фактическото състояние на имота, който се прилага към договора.
(4) Наемателят приема имота в състоянието, в което се намира към датата на подписване на договора.

III. СРОК НА ДОГОВОРА
Чл. 2. (1) Настоящият договор се сключва за срок от три години, считано от датата на подписването му.
(2) След изтичане на срока договорът може да бъде продължен с писмено споразумение между страните.

IV. НАЕМНА ЦЕНА И НАЧИН НА ПЛАЩАНЕ
Чл. 3. (1) Наемателят се задължава да заплаща месечен наем в размер на ............ евро. 
(2) За наемната цена Наемодателят издава фактура. Наемната цена е с ДДС. Във фактурата се включват и разходите по реда на чл. 4, ал. 2.
(3) Стойността на фактурите по ал. 2 се заплаща до 5-то число на текущия месец по следната банкова сметка на Наемодателя:
IBAN: ........................................
BIC: ...........................................
Банка: ........................................ 
(4) Всички банкови такси са за сметка на Наемателя.
(5) Наемодателят има право да актуализира наемната цена ежегодно с размера на официалната инфлация, по данни на НСИ. 
(6) При подписване на настоящия договор, Наемателят заплаща депозит в размер на 1 месечен наем. Депозитът се връща при прекратяване/изтичане на договора, след удържане/приспадане на дължими по настоящия договор задължения на Наемателя (ако е приложимо). 

V. ТЕКУЩИ РАЗХОДИ, КОНСУМАТИВНИ РАЗХОДИ, ТАКСА БИТОВИ ОТПАДЪЦИ
Чл. 4. (1) Разходите за електроенергия и вода, и всички други разходи, пряко свързани с търговската дейност на обекта, са за сметка на Наемателя.
(2) Разходите за електроенергия и вода се заплащат от Наемателя въз основа на отчетени количества по налични контролни електромер и водомер. Данните за дължимите суми се включват във фактурите за наем по реда на чл. 3, ал. 1.
(3) Всички текущи ремонти, отнасящи се до повреди, които се дължат на обичайно ползване, като замърсяване на стени в помещенията, разяждане на кранове, на брави, запушване на комини и други такива, произтичащи от дейността на Наемателя, са за сметка на Наемателя.
(4) Такса битови отпадъци се плаща от Наемодателя въз основа на броя съдове, налични на Автогара Бяла към момента на сключване на договора. В случай че, на Наемателя е необходим допълнителен съд, такъв се заявява и заплаща от него по реда на Наредбата за определянето и администрирането на местните такси и цени на услуги на територията на община Бяла.
(5) Разходите за интернет и СОТ са за сметка на Наемодателя.

VI. ПРЕДОСТАВЕНО ОБОРУДВАНЕ 
Чл. 5. Наемодателят предоставя за ползване следното оборудване:
1. съдомиялна машина; 
2. хладилник; 
3. три маси за вътрешно ползване и дванадесет стола; 
4. две маси за външно ползване и осем стола. 
Чл. 6. Наемателят е длъжен да ползва оборудването с грижата на добър търговец и носи отговорност за повреди, настъпили по негова вина.

VII. ПРАВА И ЗАДЪЛЖЕНИЯ НА НАЕМОДАТЕЛЯ
Чл. 7. Наемодателят има право:
1. да получава уговорения наем и дължимите консумативни разходи по реда на чл. 4, ал. 1 и 2; 
2. да извършва проверки относно начина на ползване на имота; 
3. да изисква спазване на условията по настоящия договор; 
4. да прекрати договора при условията, предвидени в него. 
Чл. 8. Наемодателят се задължава:
1. да предостави имота за ползване в състояние, позволяващо извършване на договорената дейност; 
2. да осигури спокойното ползване на обекта от Наемателя; 
3. да не препятства нормалната търговска дейност на Наемателя; 
4. да поддържа общите части на автогарата. 

VIII. ПРАВА И ЗАДЪЛЖЕНИЯ НА НАЕМАТЕЛЯ
Чл. 9. Наемателят има право:
1. да ползва имота съобразно предназначението му; 
2. да извършва търговска дейност в рамките на действащото законодателство; 
3. да постави допълнително преместваемо оборудване, необходимо за дейността. 
4. да извършва подобрения и основни ремонти в имота само със съгласието на наемодателя, дадено в писмена форма. След прекратяване действието на договора, подобренията остават за наемодателя и последният не дължи заплащането им, а наемателя няма право да задържа имотите за прихващане на подобренията.
5. да предприеме необходимите действия по реда на Наредбата за определянето и администрирането на местните такси и цени на услуги на територията на община Бяла за осигуряване на допълнителни съд/-ове за събиране на отпадъци, ако е необходимо.

Чл. 10. Наемателят се задължава: 
1. да открие търговския обект и започне дейност в срок не по-късно от 1 месец от подписване на договора; 
2. да използва обекта единствено като кафе-сладкарница; 
3. да определи и обозначи работното време на търговския обект за всеки ден в рамките на работното време на автогарата; 
4. да осигури всички предложени инвестиции в трайно и движимо оборудване за срока на договора; 
5. да осигури възможност за касово и безкасово плащане; 
6. да поддържа обекта в добро търговско и хигиенно състояние; 
7. да спазва всички санитарни, противопожарни и технически изисквания; 
8. да не преотдава имота или части от него; 
9. да не осъществява друга търговска дейност, освен при наличие на писмено съгласие от страна на Наемодателя;
10. да допуска представители на Наемодателя за проверки; 
11. да използва имота с грижата на добър стопанин, съобразно предназначението му и за нуждите, за които е нает. Той е длъжен незабавно да уведоми наемодателя за извършени посегателства върху наетия имот.
12. след прекратяване на договора да върне имота във вид, годен за нормално ползване, като се предвиди обичайно изхабяване. 

IX. РАЗРЕШИТЕЛНИ И РЕГИСТРАЦИИ
Чл. 11. (1) Наемателят е длъжен за своя сметка и отговорност да осигури всички необходими разрешителни, регистрации и съгласувания за осъществяване на дейността.
(2) В случай на предписания от страна на контролни органи, свързани с дейността на Наемателя, да информира Наемодателя и да отстрани констатации по такива предписания в съответните срокове. 
(3) В случай че във връзка с предписания на контролни органи, обектът не може да осъществява дейност, независимо от причините за това, договорът се прекратява, като Наемателят дължи обезщетение по реда на чл. 16. 
X. ИНВЕСТИЦИИ И ПОДОБРЕНИЯ
Чл. 12. (1) Наемателят извършва за своя сметка всички инвестиции и подобрения, посочени в офертата му.
(2) Трайно прикрепените подобрения остават в полза на имота след прекратяване на договора, без Наемателят да има право на обезщетение. 

XI. ОТГОВОРНОСТ И НЕУСТОЙКИ
Чл. 13. При забава на плащане на наем или консумативи Наемателят дължи неустойка в размер на 0,5 % от просрочената сума за всеки ден забава, но не повече от 20 % от дължимата сума.
Чл. 14. При неплащане на две последователни месечни наемни вноски Наемодателят има право да прекрати договора едностранно с писмено уведомление.
Чл. 15. При неизпълнение на задължението за откриване на обекта в срока по чл. 10, т. 1 Наемателят дължи неустойка в размер на един месечен наем за всеки започнат месец забава.
Чл. 16. При виновно неизпълнение на задължения по настоящия договор, вкл. използване на обекта не по предназначение, Наемателят дължи неустойка в размер на два месечни наема.
Чл. 17. Наемателят носи имуществена отговорност за всички вреди, причинени на имота или оборудването по негова вина или по вина на негови служители и посетители.
Чл. 18. При виновно възпрепятстване ползването на обекта от страна на Наемодателя за повече от 15 последователни дни, Наемодателят дължи на Наемателя неустойка в размер на пропорционална част от месечния наем за периода на невъзможност за ползване.
Чл. 19. Страната, която виновно прекрати договора предсрочно в нарушение на условията му, дължи на другата страна неустойка в размер на три месечни наема.

XII. ИЗМЕНЕНИЯ, ДОПЪЛНЕНИЯ, ПРЕКРАТЯВАНЕ НА ДОГОВОРА
Чл. 20. Договорът може да бъде изменян и допълван с двустранно споразумение между страните, при условия, които не нарушават условията на процедура за избор на наемател.  
Чл. 21. Настоящият договор може да бъде прекратен:
1. с изтичане на срока; 
2. по взаимно съгласие; 
3. едностранно при виновно неизпълнение; 
4. при обективна невъзможност за изпълнение; 
5. в други случаи, предвидени в закона или договора. 
(2) Неизпълнението на договорните задължения за период повече от един месец е основание за прекратяване на договора за наем от изправната страна с писмено едномесечно предизвестие при условията на чл.87 от ЗЗД. В този случай не предизвестената страна дължи обезщетение в пълен размер, което ако не бъде платено доброволно, изправната страна има право да претендира по съдебен ред.
(3) При прекратяване на договор за наем, наемателят е длъжен да предаде имота на наемодателя в състоянието, в което се намира в момента, като за целта се съставя двустранно подписан приемо-предавателен протокол, в който се отразява фактическото състояние на помещението, както и данни за потреблението на ел. енергия и вода. 
(4) При изтичане срока на договора, същият може да бъде удължен при взаимно съгласие, при актуализиране на ценовите условия в полза на Наемодателя. В случай че не е постигнато съгласие, Наемодателят провежда нова процедура за отдаване на помещението под наем. 

XIII. ДОПЪЛНИТЕЛНИ РАЗПОРЕДБИ
Чл. 21. Всички съобщения между страните се извършват писмено – на хартиен носител или по електронна поща, на следните адреси: 
За Наемодателя: 
Адрес: гр. Бяла, ул. Михаил Иванов №20 ; имейл адрес: bta@gmail.com
За Наемателя: 
………………….
Чл. 22. За неуредените въпроси се прилагат разпоредбите на действащото българско законодателство.
Чл. 23. Споровете между страните се решават по взаимно съгласие, а при непостигане на такова – от компетентния съд.

XIV. ЗАКЛЮЧИТЕЛНИ РАЗПОРЕДБИ
Чл. 24. Неразделна част от настоящия договор са следните приложения: 
1. Оферта на наемателя; 
2. Приемо-предавателен протокол за предаване на помещението и оборудването на Наемателя. В протокола се описват и направените инвестиции от наемателя
Чл. 25. Настоящият договор се състави и подписа в два еднообразни екземпляра – по един за всяка от страните. 

